ටයිකොන්ඩෝ, කරාතේ සහ තායි බොක්සිං (මෝඩ්තායි) ක්‍රීඩාවලදී දෙස් විදෙස් ජයග්‍රහණ රැසක් හිමිකරගත් කටුනායක සුමින්ද නදීෂාන් ලියනගේ සිය තරගදිවිය ආරම්භ කරනු ලැබුවේ අවුරුදු 12 දීය.2003 වසරේදී සමස්ත ලංකා ටයිකොන්ඩෝ තරගාවලියේ ෆ්ලයි බර පංතියෙන් රන් පදක්කම දිනා ගනිමින් විශිෂ්ට දස්කම් පෑ සුමින්ද 2005 වසරේ මැලේසියාවේ පැවැති ජගත් ටයිකොන්ඩෝ තරගාවලියේ දී ශ්‍රී ලංකාවට රිදී පදක්කමක් හිමි කර දීමට සමත් වූවේ ය.ඉන් අනතුරුව දේශීය සහ විදේශීය ටයිකොන්ඩෝ සහ මෝඕතායි තරගාවලදී පදක්කම් රැසක් දිනා ගැනීමට ඔහු සමත්විය.කටුනායක රෝමානු කතෝලික කනිෂ්ඨ විද්‍යාලයෙන් මූලික අධ්‍යාපනය හැදෑරූ සුමින්ද වැඩිදුර අධ්‍යාපනය ලැබුවේ සීදුව ද්විසමර මහා විද්‍යාලයෙනි.මේ මස 29 දා බංග්ලාදේශයේදී ආරම්භ වන දකුණු ආසියානු ක්‍රීඩා උළෙලට කිලෝග්‍රෑම් 62- 67 බර පංතියෙන් ටයිකොන්ඩෝ තරගාවලිය නියෝජනය කිරීමේ වරම් ලැබූ සුමින්ද මේ දිනවල සිය පුහුණුවීම් කටයුතුවල නිරත වෙමින් සිටියි.